АҞӘА, абҵара 8 – Sputnik, Бадраҟ Аҩӡба. 500 кьыла аҟынӡа амармалташь пты еизыргеит Очамчыра араион аҿы ҳәа Sputnik иазеиҭеиҳәеит ақыҭанхамҩаз аҳәынҭқарратә Еилакы аусзуҩ Дмитри Хагәышь.
"Ҳара макьанагьы амармалташь пты адкылара мҩаԥаагоит. Раԥхьаӡа акәны аӡын аламҭалаз аизгара ҳалагеит. Иҳәатәуп ауаа активла ишеизырго", - иҳәеит иара. Уаанӡеиԥш кьылак азы зықьмааҭ ахаҳшәаауеит. Ашықәс нҵәаанӡа иҳадаҳкылалоит".
Амармалташь пты адкыларазы акомиссиа иааиуа амчыбжь азы Тҟәарчал араион ахь инеираны иҟоуп.
Жәабран 27 2019 шықәса рзы атәыла аԥыза-министр Валери Бганба аусԥҟа инапы ақәиҵеит ақыҭанхамҩатә культура аԥырхага азҭо апты анырҵәара иазырханы.
Иара убри аан ишьақәыргылан иеизгоу апты ахәыԥсагьы. Ауснагӡатә актәи аетап мшаԥымзазы имҩаԥган.
Зынӡа иааидкыланы ауснагӡатә иазоужьын 7 миллионк аԥара.
Амармалташь пты Аԥсны ицәырҵит ԥшьбаҟа шықәса раԥхьа. Иара ирласны аҭыԥ ахы аннарнаалеит. Ақыҭанхамҩатә культуразы аԥхасҭа ду алоуп.
Иара убас шәаԥхьар ҟалоит: